Sarah Adams

Sarah Fuller Flower Adams, naskiĝinta la 22-an de februaro 1805, mortinta la 14-a de aŭgusto 1848, estis angla poetino.

 Vivo 
Sarah Flower naskiĝis en Old Harlow, Essex, kiel filino de la ĵurnalisto kaj eldonisto Benjamin Flower kaj ties edzino Eliza Gould. Ŝia pli aĝa fratino estis la komponistino Eliza Flower. Ili estis membroj de la unitaria eklezio. En 1834 ŝi edziniĝis kun la fervoja inĝeniero William Bridges Adams. Ili vivis en Loughton, Essex. Havanta nur 43 jarojn, ŝi mortis en Londono pro tuberkulozo kaj estis enterigata en Harlow.

 Verkoj 
Sarah Adams verkis siajn poemojn en la tiam moda ekzaltita stilo de malfrua romantikismo, kiu jam baldaŭ post ŝia morto eksmodiĝis.

De ŝiaj verkoj, ĉefe de ŝiaj kontribuoj en gazetoj, ne ekzistas kompleta listo.

 Dramo 
 Vivia Perpetua. A dramatic poem in five acts (Londono 1841)

 Poemoj 
 A Summer Recollection (1836)
 To My Sister

 Religiaj poemoj 
En W. J. Fox, Hymns and Anthems, Londono 1841.

 Creator Spirit! Thou the First
 Darkness Shrouded Calvary
 Gently Fall the Dews of Eve
 Go, and Watch the Autumn Leaves
 He Sendeth Sun, He Sendeth Shower
 Nearer, My God, to Thee
 O Hallowed Memories of the Past
 O Human Heart! Thou Hast a Song
 O I Would Sing a Song of Praise
 O Love! Thou Makest All Things Even
 Part in Peace: Is Day Before Us?
 Sing to the Lord! For His Mercies are Sure
 The Mourners Came at Break of Day

 Kateĥismo por infanoj 
 The Flock at the Fountain (Londono 1845)

 Esperanto 
En la ekumena Diserva libro ADORU troviĝas unu kanto de Sarah Adams:
 ADORU 660: Dio, pli apud Vin; angle: Nearer, My God, to Thee

Anglalingvaj poetoj
Kategorio:Anglaj poetoj